**Jurnal tahririyatiga taqdim etiladigan**

**ilmiy maqolaga qoʻyiladigan**

**TALABLAR**

1. Oliy attestatsiya komissiyasi (keyingi oʻrinlarda – OAK) Rayosatining qarori bilan ilmiy jurnal quyidagi ixtisosliklar boʻyicha OAKga doktorlik dissertatsiyalarining asosiy ilmiy natijalarini e’lon qilish uchun tavsiya etiladigan ilmiy nashrlar roʻyxatiga kiritilgan:

**12.00.00 – YURIDIK FANLAR**

12.00.07 – Sud hokimiyati. Prokuror nazorati. Huquqni muhofaza qilish faoliyatini tashkil etish. Advokatura.

12.00.08 – Jinoyat huquqi. Jinoyat-ijroiya huquqi

12.00.09 – Jinoyat protsessi. Kriminalistika, tezkor-qidiruv huquq va sud ekspertizasi.

12.00.10 – Xalqaro huquq.

12.00.12 – Korrupsiya muammolari.

12.00.13 – Inson huquqlari

12.00.14 – Huquqbuzarliklar profilaktikasi. Jamoat xavfsizligini ta’minlash. Probatsiya faoliyati.

12.00.15 – Kriminologiya

2. Ilmiy maqolaning hajmi (ilmiy maqolaning turiga qarab) 20-60 ming bosma belgi (taxminan 10 betdan 25 betgacha); formati – A4, kitob shaklida; hoshiyasi odatdagidek: chapdan 3 sm, oʻngdan 1,5 sm, yuqori va pastdan 2 sm; shrift – Times New Roman, rangi – qora, shriftning kattaligi – 14; 1,15 oraliqda.

3. Oʻzbek tilidagi maqolalar **lotin yozuvida**, shuningdek boshqa tillarda yozilgan maqolalarning annotatsiya va kalit soʻzlari ham **lotin yozuvida** boʻlishi lozim.

4. Jurnalga taqdim etilayotgan ilmiy maqola boshqa nashrlarda chop etilmagan boʻlishi, shuningdek, originallik darajasi (antiplagiat dasturi orqali tekshiriladi) **65** foizdan kam boʻlmasligi lozim. Shuningdek, taqdim etilayotgan maqolaning **35** foizdan ortiq qismi sun’iy intellekt vositasida yozilgan bo‘lsa, maqola qabul qilinmaydi.

**5. Muallif maqolada keltirilgan ma’lumotlarning toʻgʻriligi uchun shaxsan javobgar hisoblanadi. Bunda, amaldagi normativ-huquqiy hujjatlardan foydalanilganda ularning toʻgʻriligini ta’minlashi shart!**

6. Ilmiy maqolaning matni quyidagi tarzda rasmiylashtiriladi:

**Yuridik fan yoʻnalishi:** (masalan: Fuqarolik huquqi)

**UDK:**

**ORCID:**

**MAQOLANING SARLAVHASI**

**Maqola muallifi (shu jumladan hammualliflar):**

**familiyasi, ismi, otasining ismi** (toʻliq, pasport boʻyicha),

**ilmiy darajasi** (agar boʻlsa),

**ish joyi** (toʻliq),

**lavozimi** (toʻliq),

**elektron pochta manzili, aloqa telefonlari.**

***Annotatsiya.***

***Kalit soʻzlar****:*

**Yuqorida koʻrsatilgan maʻlumotlar shu tartibda**

**oʻzbek, rus va ingliz tillarida boʻlishi kerak!**

**MAQOLA MATNI**

7. Sarlavha maqolaning eng muhim qismlaridan biri boʻlib, unda mavzu aniq aks etishi lozim. Sarlavha mavhum yoki umumiy fikrlar orqali bayon etilmasligi, akademik uslubda yozilishi, ilmiy izlanish mavzusi negizida yotgan asosiy muammo va masala(lar)ning taklif etiladigan yechimini ifodalashi zarur. Ilmiy maqola sarlavhasida qoʻllaniladigan soʻzlar miqdori 6-10 tadan oshmasligi kerak. Sarlavhada faqat umumqabul qilingan abbreviatura (qisqartma)larni qoʻllash mumkin.

8. Annotatsiyada tadqiqot mavzusining ilmiy-nazariy va amaliy jihatlari haqidagi maʻlumotlar keltirilishi zarur, yaʻni maqolaning qisqacha mazmuni va tavsifi beriladi.

Annotatsiya tarkibiy jihatdan maqola mazmunining quyidagi jihatlarini oʻz ichiga olishi kerak:

tadqiqotning predmeti, mavzusi, maqsadi, dolzarbligi, muammoning qoʻyilishi;

tadqiqot metodi/metodologiyasi;

ishning natijalari;

natijalarning qoʻllanish sohasi;

xulosalar.

Yuqoridagi kompozitsiya asosida annotatsiya bir butun matn koʻrinishida yoziladi, abzatslarga, boʻlimlarga ajratilmaydi.

Annotatsiya hajmi 150-250 ta soʻz atrofida boʻlishi lozim. Unda ortiqcha, keraksiz soʻzlarni ishlatish, batafsil tavsiflar keltirish, maqoladagi gaplardan nusxa koʻchirish, sarlavhani aynan yozish, qisqartmalarni qoʻllash, manbalarga havola (ssilka)lar keltirish mumkin emas.

9. Ilmiy maqolaning semantik oʻzagi (asosi, mohiyati)ni tashkil qiluvchi kalit soʻzlar tadqiqot mavzusini tavsiflash va taʻriflash uchun zarur sanaladigan muhim tushuncha va kategoriyalar roʻyxatidir. Amalda ushbu soʻzlar internet tizimida maqolani izlab topishda yordam beradi. Shu boisdan ham ilmiy maqola(lar)ni tayyorlash vaqtida mavzuning semantik yadrosiga alohida eʻtibor berish darkor.

Maqolaga beriladigan kalit soʻzlar 6-8 ta atrofida boʻlib, umumiydan xususiyga qarab tartiblangan boʻlishi, yaʻni mavzu va muammoga tegishli kalit soʻzlardan boshlanib, tadqiqot obyekti va predmetiga taalluqlilari bilan tugallanishi lozim. Kalit soʻzlar sifatida neologizmlar, uzun soʻz birikmalar, gapning uyushiq boʻlaklari ishlatilmaydi.

10. Ilmiy maqola matni quyidagi talablar asosida tayyorlanadi (matnda mazkur 5 ta qism nomi aynan qayd etiladi):

|  |
| --- |
| **1. Kirish**  1.1. Mavzuning dolzarbligi.  1.2. Maqolaning aniq maqsadi va yechilishi lozim boʻlgan masalani asoslash.  1.3. Maqolada qoʻyilgan masalani yechishga boshqa mualliflar qanday yondoshgan, ular qaysi usullarni qoʻllagan va b. (adabiyotlar tahlili). |
| **2. Material va metodlar**  2.1. Olib borilgan tadqiqotning batafsil mazmuni.  2.2. Qoʻllanilgan metodlar, metodologiya va tadqiqot obyektlarini asoslash. |
| **3. Tadqiqot natijalari**  3.1. Tadqiqot obyektini tavsiflovchi asosiy koʻrsatkichlar dinamikasi tahlili (maqolada qoʻyilgan masalani yechishga asos boʻladigan maʻlumotlar doirasida) va xulosalar.  3.2. Olingan ilmiy-amaliy natijalar, ularning samaradorligi va haqqoniyligi tahlili. |
| **4. Tadqiqot natijalari tahlili**  4.1. Muallif faktlarni tahlil qiladi, oʻz fikrini asoslaydi, qaysilarini maʻqullab, qaysilarini inkor etishini aytib oʻtadi va fikrlarini izohlaydi.  4.2. Tadqiqot davomida yuzaga kelgan, ilm-fan doirasidagi toʻsiq va muammolar tahlili.  4.3. Turli metodlarning tahlili, mazkur tadqiqot natijalarini boshqa tadqiqot natijalari bilan solishtirish. |
| **5. Xulosalar**  5.1. Muallif tadqiqoti natijalaridan kelib chiquvchi xulosa va takliflar. |
| **Eslatma!** Tadqiqotda natijalarni izohlashda mavzuga oid qonunchilik hujjatlari, statistik maʻlumotlar, diagramma va grafiklardan foydalanish tavsiya etiladi. |

11. Rasm va jadvallar quyidagi tartibda rasmiylashtiriladi:

**1-rasm (rasmning nomi)**

(Times New Roman, 12 shrift, toʻq qora rangda)

Maqolada rasm bitta boʻlsa, raqamlanmaydi (Rasm. (nomi)), bir nechta boʻlsa, raqamlanadi.

Maqoladagi jadval (sxema)ning nomi markaz boʻylab tenglashtiriladi. Bunda “Jadval” soʻzi sahifaning oʻng chekka tomoniga joylashtiriladi. Jadval bitta boʻlsa raqamlanmaydi, bir nechta boʻlsa raqamlanadi.

**Jadval**

yoki

**1-jadval**

**(jadvalning nomi)**

(Times New Roman, 12 shrift, toʻq qora rangda)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Times New Roman, 10 shrift | | | | | | | | | |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Jadvalga kiritilgan ma'lumotlarning mohiyati aniq, qisqa va loʻnda qilib aks ettirilishi lozim.

12. Jurnal tahririyati mualliflarga zamonaviy axborot manbalari, oxirgi 5–10 yil ichida nashr etilgan ilmiy adabiyot va tadqiqotlardan foydalanishni tavsiya qiladi.

Havolalar toʻrtburchak qavslarda, manbaning tartib raqami va maʻlumot olingan beti bilan birga keltiriladi, masalan [4, 151-b.].

Maqola va materiallarda iqtiboslar Harvard usulida berilishi lozim.

Maqolada kamida 20 ta manba va adabiyotlarga havolalar keltirilishi kerak.

Xorijiy adabiyotlarga havolalar 50% dan kam boʻlmasligi, shundan 30% Web of Science va (yoki) Scopus xalqaro maʻlumotlar bazalariga kiritilgan nashrlarda chop etilgan maqolalarga boʻlishi kerak.

Maqolada rasmiy hujjatlarga havolalar keltirilmaydi, ular matnning oʻzida, toʻliq holda: sana, raqam va nomi bilan yoziladi.

Manba va adabiyotlar xalqaro ilmiy-texnikaviy ma’lumotlar bazalari talablariga koʻra rasmiylashtiriladi va “References” nomi bilan lotin alifbosida keltiriladi. Matn transliteratsiyasi uchun qoʻllaniladigan tizim: <http://translit.ru>

References quyida koʻrsatilgan shaklga qatʻiy amal qilingan tartibda yoziladi. Adabiyotlar roʻyxati maqola matnida keltirilgan havolalar (ssilkalar) boʻyicha ketma-ketlikda tuziladi (alifbo ketma-ketligida yoki adabiyot turlariga ajratilgan holda emas!).

**REFERENCES**

***(Adabiyot, monografiya, toʻplamlar quyidagi namuna asosida rasmiylashtiriladi)***

1. Lindorf L.S., Mamikoniants L.G., eds. Ekspluatatsiia turbogeneratorov s neposredstvennym okhlazhdeniem [Operation of turbine generators with direct cooling]. Moscow, Energiia Publ., 1972, 352 p.
2. Kanevskaya R.D. Matematicheskoe modelirovanie gidrodinamicheskikh protsessov razrabotki mestorozhdenii uglevodorodov [Mathematical modeling of hydrodynamic processes of hydrocarbon deposit development]. Izhevsk, 2002. 140 p. Izvekov V.I., Serikhin N.A., Abramov A.I. Proektirovanie turbogeneratorov [Design of turbo-generators]. Moscow, MEI Publ., 2005, 440 p.

***(Davriy jurnallar* *quyidagi namuna asosida rasmiylashtiriladi)***

1. Zagurenko A.G., Korotovskikh V.A., Kolesnikov A.A., Timonov A.V., Kardymon D.V. Tekhniko-ekonomicheskaya optimizatsiya dizaina gidrorazryva plasta [Techno-economic optimization of the design of hydraulic fracturing]. Neftyanoe khozyaistvo – Oil Industry, 2008, no.11, pp. 54-57.

***(Elektron jurnallar* *quyidagi namuna asosida rasmiylashtiriladi)***

1. Kontorovich A.E., Korzhubaev A.G., Eder L.V. [Forecast of global energy supply: Techniques, quantitative assessments, and practical conclusions]. Mineralʻnye resursy Rossii. Ekonomika i upravlenie, 2006, no. 5. (In Russ.) Available at: http://www.vipstd.ru/gim/content/view/90/278/). (accessed 22.05.2012)

***(Internet manbalar* *quyidagi namuna asosida rasmiylashtiriladi)***

1. Kondratʻev V.B. Globalʻnaya farmatsevticheskaya promyshlennostʻ [The global pharmaceutical industry]. Available at: http://perspektivy.info/rus/ekob/2011-07-18.html. (accessed 23.06.2013)

***(DOI raqamli manbalar* *quyidagi namuna asosida rasmiylashtiriladi)***

1. Zhang Z., Zhu D. Experimental research on the localized electrochemical micro-machining. Russian Journal of Electrochemistry, 2008, vol. 44, no. 8, pp. 926-930. doi: 10.1134/S1023193508080077

***(Konferensiya materiallari* *quyidagi namuna asosida rasmiylashtiriladi)***

1. Senʻkin A.V. Problemy teorii i praktiki v inzhenernykh issledovaniiakh. [Issues of vibration diagnostics of elastic spacecraft]. Trudy 33 nauch. konf. RUDN [Problems of the Theory and Practice of Engineering Research. Proc. Russ. Univ. Peopleʻs Friendship 33rd Sci. Conf.]. Moscow, 1997, pp. 223-225 (In Russ.).

***(Tarjima asarlar* *quyidagi namuna asosida rasmiylashtiriladi)***

1. Timoshenko S.P., Young D.H., Weaver W. Vibration problems in engineering. 4th ed. New York, Wiley, 1974. 521 p. (Russ. ed.: Timoshenko S.P., Iang D.Kh., Uiver U. Kolebaniia v inzhenernom dele. Moscow, Mashinostroenie Publ., 1985. 472 p.).
2. Brooking A., Jones P., Cox F. Expert systems. Principles and case studies. Chapman and Hall, 1984. 231 p. (Russ. ed.: Bruking A., Dzhons P., Koks F. Ekspertnye sistemy. Printsipy raboty i primery. Moscow, Radio i sviazʻ Publ., 1987. 224 p.).

***(Dissertatsiya yoki avtoreferatlar quyidagi namuna asosida rasmiylashtiriladi)***

1. Semenov V.I. Matematicheskoe modelirovanie plazmy v sisteme kompaktnyi tor. Diss. dokt. fiz.-mat. nauk [Mathematical modeling of the plasma in the compact torus. Dr. phys. and math. sci. diss.]. Moscow, 2003. 272 p.

***(Patentlar* *quyidagi namuna asosida rasmiylashtiriladi)***

1. Palkin M.V. e.a. Sposob orientirovaniia po krenu letatelʻnogo apparata s opticheskoi golovkoi samonavedeniia [The way to orient on the roll of aircraft with optical homing head]. Patent RF, no. 2280590, 2006.